[{"text_idx": "#000001", "text": "Martxan dago San Telmoko igogailua"}, {"text_idx": "#000002", "text": "Zumaiako Udalak amaitu berri ditu San Telmo kaleko igogailu berriaren lanak. Azpiegitura berria martxan dago gaur goizean geroztik, eta bizilagunek estreinatu dute dagoeneko."}, {"text_idx": "#000003", "text": "Otsailean hasi ziren igogailua egiteko lanak, eta sei hilabete eta gero, gaur jarri dute martxan. Igogailuak San Telmo kalea eta Larretxo auzunea lotzen ditu, eta Udalak 295.500 euro bideratu ditu obra egitera. Udal Gobernuaren ustez igogailu honek bizilagun askoren egunerokotasuna erraztuko du, eta urrats garrantzitsua da Larretxoko oinezkoentzako irisgarritasuna eta mugikortasuna hobetzen jarraitzeko. Larretxo auzunearen irisgarritasuna hobetzen jarraitzeko lan egingo dutela ere azaldu du."}, {"text_idx": "#000004", "text": "2021eko maiatzean Larretxoko bizilagunekin egindako bileran jasotako ekarpenak kontutan hartuta, igogailuaren goiko aldeko gunea ere hiritartu egin du Udalak. Eremuko espaloiak zabaldu ditu, eta Larretxo auzuneko 7 eta 13 atarien arteko ur hornidura sarea berritzeko ere baliatu du."}, {"text_idx": "#000005", "text": "Alkateak azaldu duenez, eremua hobetzeko bestelako lanak egitea dute buruan. Besteak beste, \"plaza berdearen bi ertzetan malda irisgarriak eginez igogailua eta Larretxoko plataforma laua elkar daitezkeen ere aztertzen ari gara, azterketa horren emaitzaren arabera lan horiek egiteko\"."}, {"text_idx": "#000006", "text": "Itzurunbideko igogailuari dagokionez, ideia lehiaketa irabazi duen enpresarekin bildu, eta alternatiba egokiena bilatzeko lanketan murgilduta daudela azaldu du. Udazkenean zehar emango dituzte bigarren igogailu honen inguruko xehetasunak."}, {"text_idx": "#000007", "text": "Estazio kaleko trafikoan aldaketak egongo dira hurrengo egunetan, asfaltatze lanak direla-eta\nAuzoetako festak antolatzeko dirulaguntza deialdia argitaratu du Udalak\nNarrondo eta Iraeta arteko bide berdearen obrak lehenbailehen hasteko eskatu diote Zestoako eta Zumaiako alkateek Foru Aldundiari\nEskura udal aldizkariaren seigarren alea webgunean ere bai"}, {"text_idx": "#000008", "text": "Erabiltzeko prest dago eskubaloi pista berria\n[BIDEOA] Teilatu berria du Mojaxarren Komentuak\nAlde Zaharreko trafikoan aldaketak izango dira datorren asteartean (ekainak 20), Komentuko obrak direla-eta\nEskubaloi pista berritzeko lanak martxan daude"}, {"text_idx": "#000009", "text": "Asfaltatze kanpaina martxan, Zumaiako bide publikoen egoera hobetzeko\nEskura udal aldizkariaren seigarren alea webgunean ere bai\nUdala Larretxoko bizilagunekin bildu da, auzoaren irisgarritasunarekin lotutako neurriez aritzeko\nLarretxoko bizilagunekin bilera azaroaren 29an (asteartea), Itzurunbideko igogailuaren nondik norakoak azaltzeko"}]